**ОДГОВОРИ НА ПИТАЊА ЗА ЈАВНУ НАБАВКУ СИСТЕМАТСКИ ПРЕГЛЕД БР.20-40401-414/2018**

Центар за социјални рад Града Новог Сада спроводи поступак набавке мале вредности услуга – систематски преглед, број 20-40401-414/2018, објављено на порталу Управе за јавне набавке и на интернет страни наручиоца. У складу са одредбама члана 63. Закона о јавним набавкама (Службени гласник РС, број 124/2012, 14/2015 и 68/2015) и одредбама Конкурсне документације достављамо одговоре на постављена питања која ће помоћи да понуђачи доставе одговарајуће понуде и допринети једнообразности у тумачењу конкурсне документације.

Питање број 1:

1. Под тачком 6) наведено је да право на учешће у поступку предметне јавне набавке има понуђач који испуњава додатне услове за учешће у поступку јавне набавке, и то да је у 2014., 2015. и 2016. години остварио позитиван пословни резултат који се доказује достављањем фотокопије БОН-ЈН обрасца који издаје Агенција за привредне регистре, који мора да садржи сажете статусне податке Понуђача,сажети биланс стања и биланс успеха за претходне три обрачунске године (2014., 2015. и2016.).

Законом о буџетском систему (члан 78.) је регулисано да се финансијски извештаји достављају РФЗО а не Агенцији за привредне регистре, те Дом здравља „Нови Сад“ Нови Сад не може доставити БОН-ЈНобразац који издаје Агенција за привредне регистре, али може доставити биланс стања и биланс успеха за претходне три обрачунске године (2014., 2015. И 2016.).

Потенцијални понуђач моли да се измени овај део конкурсне документације и да се као доказ за тражени додатни услов дода само биланс стања и биланс успеха за претходне три обрачунске године (2014., 2015. и 2016.).

**Одговор:**

**Поштовани, усвајамо Ваше сугестије и у складу са наведеним објавићемо измену конкурсне документације где ће као начин доказивања наведеног услова бити наведен** **Биланс стања и биланс успеха за претходне три обрачунске године (2014., 2015. и 2016.)**

2. Под тачком 8) наведено је да право на учешће у поступку предметне јавне набавке има понуђач који испуњава додатне услове за учешће у поступку јавне набавке, и то да понуђач поседује усаглашен систем квалитета и компетентности медицинских лабораторија –SRPSENISO 15189:2014 сертификат који се доказује достављањем фотокопије SRPSENISO 15189:2014 сертификата.

Чланом 77. став 1. тачка 6) Закона о јавним набавкама прописано је да понуђач може да достави декларацију о усаглашености, потврду, акредитацију или било које друго одговарајуће средство којим понуђач доказује усаглашеност понуде са стандардима траженим у конкурсној документацији.

Наиме, Законом о здравственој заштити ("Сл. гласник РС", бр. 107/2005, 72/2009 - др. закон, 88/2010, 99/2010, 57/2011, 119/2012, 45/2013 - др. закон, 93/2014, 96/2015, 106/2015 и 113/2017 - др. закон) – члан 213 – 218а, је прописано да здравствене установе могу да изврше акредитацију која представља поступак оцењивања квалитета рада здравствене установе, на основу примене оптималног нивоа утврђених стандарда рада здравствене установе у одређеној области здравствене заштите, односно грани медицине, стоматологије, односно фармацеутске здравствене делатности.

Како стандарди за акредитацију здравствених установа примарног нивоа здравствене заштите, између осталог, обухватају тражени стандард упрвљања ризиком у медицинским лабораторијама, потенцијални понуђач моли да се измени овај део конкурсне документације и да се као доказ за тражени додатни услов уврсти и Акредитација здравствене установе која се доказује Решењем о издавању сертификата о акредитацији здравствене установе издатим од Агенције за акредитацију здравствених установа Србије.

**Одговор:**

**Поштовани, усвајамо Ваше сугестије и у складу са наведеним објавићемо измену конкурсне документације где ће као услов уместо** **усаглашеног система квалитета и компетентности медицинских лабораторија –SRPSENISO 15189:2014 -сертификат који се доказује достављањем фотокопије SRPSENISO 15189:2014 сертификата, бити наведена као услов акредитација здравствене установе а као начин доказивања услова** **Решење о издавању сертификата о акредитацији здравствене установе издато од Агенције за акредитацију здравствених установа Србије.**

У Новом Саду, 05.04.2018.

Комисија за јавну набавку